Nordjyllands Politi blev omkring klokken 08.15 ringet op af et nærliggende værtshus, der stod med den unge kvinde. Kvinden havde sat sig på en trappesten ved Vesterbro 64 for at tale i mobiltelefon. Her bliver hun antastet af en ung mand, der hev hende ind i en baggård. Her stikker den unge mand sin hånd ned i trusserne på kvinden og beføler hende i skridtet, fortæller vagtchef Michael Elkjær fra Nordjyllands Politi. Efter at have befølt kvinden, stikker den unge mand af fra stedet. Politiet efterlyser gerningsmanden. Han beskrives som mellemøstlig, 30 år, 180 cm høj, almindelig af bygning, brun hudfarve, talte dansk med accent. Han var iført en sort North Face vindjakke og mørke bukser. Desuden var hætten trukket op over hovedet. Oplysninger i sagen kan gives til Nordjyllands Politi på telefon 114.

Referat:
En 24-årig kvinde blev fredag morgen udsat for en blufærdighedskrænkelse i en baggård ved Vesterbro 64 i Aalborg.